Diari Oficial de la Generalitat Valenciana


Sumari del DOGV 4261, del 31-05-2002 (2002/5721)

Informació pública de la suspensió de l'atorgament de llicències de parcel·lació de terrenys, edificació i demolició en la unitat d'actuació 3B.
------------------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5721


Organisme emissor
:   Ajuntament de Rafelcofer

Tipus de document
:   Anunci

Informació pública de la suspensió de l'atorgament de llicències de parcel·lació de terrenys, edificació i demolició en la unitat d'actuació 3B. [2002/F5721]
  
El Ple de l'Ajuntament, en la sessió del dia 23 de maig de 2002, va adoptar, entre altres, l'acord següent:
  
Vist que es troba en estudi la redacció d'un programa d'actuació integrada del que formaran part un pla de reforma interior, projecte d'urbanització i projecte de reparcel·lació per a la unitat d'actuació 3B, zona que fita pel nord amb el camí de Xàtiva, per l'est amb el límit de sòl urbà o senda del Raval, pel sud amb el carrer de Figueres i per l'oest amb la UA 3A i UA zona sud camí de Xàtiva, segons els plans adjunts, i per evitar que les noves determinacions que poden sorgir del planejament entren en col·lisió amb les llicències que es puguen atorgar durant la seua formació, i a l'empara de l'article 57 de la Llei Reguladora de l'Activitat Urbanística valenciana, el qual remet en esta matèria a l'article 102 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, així com els articles 116 i següents del Reglament de Planejament de 1978 i l'article 152 del Reglament de Planejament del Govern Valencià, que desplega la Llei Reguladora de l'Activitat Urbanística.
  
I tenint en compte els informes tècnics i jurídics, el Ple de l'ajuntament, per majoria dels membres assistents, acorda:
  
Primer. Suspendre pel termini d'un any en la unitat d'actuació 3B, zona que fita pel nord amb el camí de Xàtiva, per l'est amb el límit de sòl urbà o senda del Raval, pel sud amb el carrer de Figueres i per l'oest amb la UA 3A i UA zona sud camí de Xàtiva, l'atorgament de llicències de parcel·lació de terrenys, edificació i demolició.
  
Segon. Publicar el present acord en el Diari Oficial de la Generalitat Valenciana.
  
Tercer. Notificar aquest acord a les persones que hagueren presentat sol·licituds de llicències amb anterioritat a la data en què este acord se sotmeta a informació pública, i manifestar-los que tenen dret a ser indemnitzats del cost oficial dels projectes o part d'estos que hagueren de ser rectificats i a la devolució, si fa al cas, de les taxes municipals, sempre que foren conformes amb l'ordenació urbanística vigent en el moment en què fóra efectuada i resultara denegada per incompatibilitat amb el nou planejament, tot això en els termes previstos en l'article 121 del Reglament de Planejament estatal, Reial Decret 2.159/1978, de 23 de juny.
  
Contra el present acord es podrà interposar un recurs potestatiu de reposició en el termini d'un mes a comptar des del dia següent al de la publicació davant d'este Ple, o bé interposar un recurs contenciós administratiu davant del Jutjat Contenciós Administratiu en el termini de dos mesos a comptar des del dia següent a la present publicació.
  
Una vegada interposat el recurs potestatiu de reposició, no es podrà interposar el recurs contenciós administratiu fins a la seua resolució expressa o presumpta, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que es puga exercir qualsevol altra acció que s'estime procedent.